Ehdotus: neuvoston päätös vaatimuksenmukaisuuden arvioinnin vastavuoroisesta tunnustamisesta tehdyn Euroopan yhteisön ja Uuden-Seelannin välisen sopimuksen telepäätelaitteita koskevan alakohtaisen liitteen muuttamisesta tehtävää sekakomitean päätöstä koskevasta yhteisön kannasta /* KOM/2000/0570 lopull. */





Ehdotus: NEUVOSTON PÄÄTÖS vaatimuksenmukaisuuden arvioinnin vastavuoroisesta tunnustamisesta tehdyn Euroopan yhteisön ja Uuden-Seelannin välisen sopimuksen telepäätelaitteita koskevan alakohtaisen liitteen muuttamisesta tehtävää sekakomitean päätöstä koskevasta yhteisön kannasta (komission esittämä) PERUSTELUT I. Taustaa 1. Neuvosto hyväksyi 18. kesäkuuta 1998 tekemällään päätöksellä [1] Euroopan yhteisön ja Uuden-Seelannin välisen sopimuksen vaatimustenmukaisuuden arvioinnin vastavuoroisesta tunnustamisesta. Sopimus tuli voimaan 1. tammikuuta 1999. [1] Neuvoston päätös, tehty 18 päivänä kesäkuuta 1998, Euroopan yhteisön ja Uuden-Seelannin välisen sopimuksen tekemisestä vaatimustenmukaisuuden arvioinnin vastavuoroisesta tunnustamisesta (EYVL L 229, 17.8.1998, s. 61). 2. Sopimuksen 12 artiklan 8 kohdan mukaan sopimuspuolten on sisällytettävä sopimuksen soveltamisalaan uudet tai täydentävät vaatimustenmukaisuuden arviointimenettelyt, jotka vaikuttavat jonkin alakohtaisen liitteen soveltamisalaan. Yhteisö antoi 9. maaliskuuta 1999 uuden radio- ja telepäätelaitteita koskevan direktiivin 1999/5/EY, joka korvaa voimassa olevan direktiivin 8. huhtikuuta 2000. Telepäätelaitteita koskevaa alakohtaista liitettä on tämän vuoksi muutettava yhteisön lainsäädännön kehityksen huomioon ottamiseksi. II. Telepäätelaitteita koskevaan alakohtaiseen liitteeseen tehtävät muutokset 3. Radio- ja telepäätelaitteista ja niiden vaatimustenmukaisuuden vastavuoroisesta tunnustamisesta annettiin 9. maaliskuuta 1999 direktiivi 1999/5/EY [2], jolla kumotaan direktiivi 98/13/EY [3] 8. huhtikuuta 2000 alkaen. Telepäätelaitteita koskevassa alakohtaisessa liitteessä viitataan direktiiviin 98/13/EY, ja se on tämän vuoksi saatettava ajan tasalle yhteisön lainsäädännön kehityksen huomioon ottamiseksi. Muutoksista olisi erityisesti käytävä ilmi seuraavat seikat: [2] Euroopan parlamentin ja neuvoston direktiivi 1999/5/EY, annettu 9 päivänä maaliskuuta 1999, radio- ja telepäätelaitteista ja niiden vaatimustenmukaisuuden vastavuoroisesta tunnustamisesta (EYVL L 91, 7.4.1999, s. 10). [3] Euroopan parlamentin ja neuvoston direktiivi 98/13/EY, annettu 12 päivänä helmikuuta 1998, telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta (EYVL L 74, 12.3.1998, s. 1). - Direktiivien 98/13/EY ja 1999/5/EY soveltamisalat eroavat toisistaan. - Vaatimustenmukaisuuden arviointimenettelyt ovat muuttuneet. - Suhde tietyllä jännitealueella toimivia sähkölaitteita koskevaan direktiiviin 73/23/ETY ja sähkömagneettista yhteensopivuutta koskevaan direktiiviin 89/336/ETY on muuttunut. 4. Telepäätelaitteita koskevan alakohtaisen liitteen soveltamisala ei tällä hetkellä kata radiolähettimiä; uuden direktiivin 1999/5/EY sisällyttäminen liitteeseen merkitsee sitä, että radiolaitteet tulevat soveltamisalan piiriin. Uuden-Seelannin viranomaisten kanssa käydyissä neuvotteluissa on päästy sopimukseen, jolla varmistetaan tasapainoinen kattavuus sisällyttämällä radiolaitteet liitteen soveltamisalaan myös Uuden-Seelannin osalta. Samaten on sovittu telepäätelaitteita koskevaan alakohtaiseen liitteeseen tarvittavista muutoksista. III. Päätöksentekomenettelyt 5. Muutosten teosta määrätään sopimuksen 15 artiklan 4 kohdassa, että sopimuspuolet päättävät alakohtaisten liitteiden muutoksista sekakomiteassa kirjallisesti. Näin ollen olisi tehtävä sopimuksen 12 artiklan mukaisesti perustetun sekakomitean päätös. 6. Sekakomitean päätöstä koskevasta yhteisön kannasta päättää neuvoston päätöksen 98/509/EY 3 artiklan 3 kohdan mukaisesti neuvosto määräenemmistöllä komission ehdotuksesta. Ehdotus: NEUVOSTON PÄÄTÖS vaatimuksenmukaisuuden arvioinnin vastavuoroisesta tunnustamisesta tehdyn Euroopan yhteisön ja Uuden-Seelannin välisen sopimuksen telepäätelaitteita koskevan alakohtaisen liitteen muuttamisesta tehtävää sekakomitean päätöstä koskevasta yhteisön kannasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön ja Uuden-Seelannin välisen sopimuksen tekemisestä vaatimustenmukaisuuden arvioinnin vastavuoroisesta tunnustamisesta 18 päivänä kesäkuuta 1998 tehdyn neuvoston päätöksen [4] ja erityisesti sen 3 artiklan 3 kohdan, [4] EYVL L 229, 17.8.1998, s. 61. ottaa huomioon komission ehdotuksen [5], [5] EYVL L , s. sekä katsoo seuraavaa: Telepäätelaitteita koskevaa alakohtaista liitettä on muutettava, jotta uusi yhteisön lainsäädäntö eli radio- ja telepäätelaitteita koskeva direktiivi 1999/5/EY saadaan sen soveltamisalan piiriin, ON PÄÄTTÄNYT SEURAAVAA: 1 artikla Vaatimustenmukaisuuden arvioinnin vastavuoroisesta tunnustamisesta tehdyn Euroopan yhteisön ja Uuden-Seelannin välisen sopimuksen telepäätelaitteita koskevan alakohtaisen liitteen muuttamisesta tehtävää sopimuksen 12 artiklan mukaisesti perustetun sekakomitean päätöstä koskeva Euroopan yhteisön kanta perustuu tämän päätöksen liitteessä esitettyihin muutoksiin. Liitteessä esitettyihin muutoksiin voidaan tehdä vähäisiä muutoksia ilman neuvoston uutta päätöstä. 2 artikla Neuvosto valtuuttaa komission allekirjoittamaan yhteisön puolesta sekakomitean päätöksen, jolla vahvistetaan 1 artiklassa tarkoitetut muutokset. 3 artikla Sekakomitean päätös julkaistaan Euroopan yhteisöjen virallisessa lehdessä sen tekemisen jälkeen. Tehty Brysselissä Neuvoston puolesta Puheenjohtaja LIITE I. Telepäätelaitteita koskevaan alakohtaiseen liitteeseen tehtävät muutokset 1. Kohdassa "Soveltamisala" olevan sarakkeen "Euroopan yhteisöön vietävät tuotteet" koko teksti poistetaan ja korvataan seuraavalla: "Telepäätelaitteet, jotka on johtimen avulla liitetty suoraan tai välillisesti julkiseen televerkkoon ja jotka kuuluvat 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY soveltamisalaan, sekä (direktiivin soveltamisalaan kuuluvat) radiolaitteet, joita koskevat yhdenmukaistetut standardit on vahvistettu 8 päivänä huhtikuuta 2000 ja jotka sisältyvät V jaksoon." 2. I jaksossa olevan sarakkeen "Euroopan yhteisön lait, asetukset ja hallinnolliset määräykset, joiden noudattamista Uuden-Seelannin nimetyt vaatimustenmukaisuuden arviointilaitokset arvioivat" koko teksti poistetaan ja korvataan seuraavalla: "Euroopan parlamentin ja neuvoston direktiivi 1999/5/EY, annettu 9 päivänä maaliskuuta 1999, radio- ja telepäätelaitteista ja niiden vaatimustenmukaisuuden vastavuoroisesta tunnustamisesta." 3. V jakson 6 kohdan koko teksti poistetaan ja korvataan seuraavalla: "Jos valmistaja päättää olla soveltamatta direktiivissä 1999/5/EY säädettyjä sähköturvallisuuden ja sähkömagneettisen yhteensopivuuden vaatimusten mukaisuuden arviointimenettelyjä, sovelletaan pienjännitelaitteita koskevan alakohtaisen liitteen ja sähkömagneettista yhteensopivuutta koskevan alakohtaisen liitteen asiaa koskevia määräyksiä." 4. Lisätään V jaksoon seuraavat Euroopan yhteisön tekniset standardit: Euroopan yhteisön tekniset standardit EN 301 419-1 (joulukuu 1999) EN 301 419-2 (huhtikuu 1999) EN 301 419-3 (marraskuu 1999) EN 301 419-7 (marraskuu 1999) TBR 06 (tammikuu 1997) TBR 19, 3. painos (lokakuu 1996) TBR 23 (maaliskuu 1998) TBR 26 (toukokuu 1998) TBR 27 (joulukuu 1997) TBR 28 (joulukuu 1997) TBR 30 (joulukuu 1997) TBR 31, 2. painos (maaliskuu 1998) TBR 35 (syyskuu 1998) TBR 41 (helmikuu 1998) TBR 42 (helmikuu 1998) TBR 43 (toukokuu 1998) TBR 44 (toukokuu 1998)